stanford-oval/wikipedia huggingface dataset:
Bandyliigakausi 2021–2022
Taustaa > Tärkeimmät pelaajasiirrot

Riku Hämäläinen siirtyi JPS:stä Elitserienin Bollnäsiin.
Casper Hänninen siirtyi Elitserienin IFK Motalaan.
Iisakki Kaivola siirtyi Kamppareista Akillekseen.
Eetu Peuhkuri siirtyi Veiterästä Elitserienin Vetlandaan.
Isak Skog siirtyi Akilleksesta Allsvenskanin Gripen Trollhättaniin.
Ere Verhelä siirtyi Veiterästä Elitserienin Bollnäsiin.
Jere Korhonen siirtyi Kamppareista Elitserienin IK Tellukseen.
Nico Nevalainen siirtyi Allsvenskanin Örebrosta JPS:ään.
Joonas Peuhkuri siirtyi HIFK:sta Veiterään.
Rasmus Fridolfsson siirtyi Akilleksesta Allsvenskanin Tillbergaan.
Nikke Tuhkanen siirtyi Allsvenskanin Gripen Trollhättanista JPS:ään.
Rinat Samsutov siirtyi Narukerästä Elitserienin IFK Rättvikiin.
Richard Laibert siirtyi HIFK:sta Akillekseen.
Santeri Laitinen siirtyi HIFK:sta Kamppareihin.
Ilari Moisala siirtyi Elitserienin AIK:sta OLS:iin.
Lasse Tammilehto siirtyi JPS:stä Botniaan.
Kasperi Hirvonen siirtyi Elitserienin IFK Motalasta Akillekseen.
Joukkueet

Kauden 2021-2022 Bandyliigaseurat kartalla.
| Joukkue | Kotikaupunki | Kotikenttä | Perustettu | Päävalmentaja | Sijoitus 2020–2021 |
| --- | --- | --- | --- | --- | --- |
| Akilles | Porvoo | Pallokenttä | 1902 |  Jari Hyttinen | 1. |
| Botnia-69 | Helsinki | Oulunkylän tekojäärata | 1969 |  Tomi Gröhn | 9. |
| HIFK | Helsinki | Brahenkenttä | 1897 |  Teemu Laitinen | 8. |
| JPS | Jyväskylä | Loistokoti Areena | 1962 |  Mika Ässämäki | 4. |
| Kampparit | Mikkeli | Hänninhauta | 1972 |  Olli Manninen | 8. |
| Narukerä | Pori | Amiko Areena | 1965 |  Tuomas Erkkilä | 3. |
| OLS | Oulu | Pakkalan kenttä | 1880 |   Timo Tiusanen | 8. |
| WP-35 | Varkaus | Kämäri | 1935 |  Juha Järveläinen | 8. |
| Veiterä | Lappeenranta | Kisapuiston tekojäärata | 1950 |  Tero Nieminen | 2. |
Televisiointi

Yle Areena televisioi loppuottelun. Ottelun selosti Jarmo Lehtinen ja kommentaattorina toimi Esko Tammilehto.
Runkosarja

Kaksinkertainen runkosarja alkoi 19.11.2021 ja päättyi 2.2.2022.
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Lappeenrannan Veiterä  | 16 |  14  |  0  |   2  |  111  |   37  | +74 | 28 |
| Porvoon Akilles  | 16 |  11  |  4  |   1  |  107  |   34  | +73 | 26 |
| Porin Narukerä | 16 |  10  |  4  |   2  |   90  |   44  | +46 | 24 |
| Mikkelin Kampparit  | 16 |  9  |  2  |   5  |   72  |   54  | +18 | 20 |
| Jyväskylän Seudun Palloseura  | 16 |  6  |  3  |   7  |   70  |   62  | +8 | 15 |
| Botnia-69  | 16 |   5  |  1  |  10  |   50  |   73  | -23 | 11 |
| Oulun Luistinseura  | 16 |   4  |  2  |  10  |   53  |  96  | -43 | 10 |
| Helsingin IFK  | 16 |   3  |  2  |  11  |   51  |  66  | -15 | 8 |
| Warkauden Pallo -35  | 16 |   1  |  0  |  15  |   18  |  156  | -138 | 2 |
Runkosarja > Ylempi loppusarja

Ylemmässä loppusarjassa pelaa runkosarjan neljä parasta joukkuetta. Loppusarjan kaksi parasta joukkuetta etenevät suoraan välieriin.
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Lappeenrannan Veiterä  | 19 |  17  |  0  |   2  |  125  |   43  | +82 | 34 |
| Porvoon Akilles  | 19 |  13  |  4  |   2  |  122  |   43  | +79 | 30 |
| Porin Narukerä  | 19 |  11  |  4  |   4  |   100  |   55  | +45 | 26 |
| Mikkelin Kampparit  | 19 |  9  |  2  |   8  |   80  |   75  | +5 | 20 |
Runkosarja > Alempi loppusarja

Alemmassa loppusarjassa pelaavat runkosarjassa sijoille 5. - 9. sijoittuneet joukkueet. Loppusarjassa jaetaan lähtöpisteet runkosarjan sijoitusten perusteella (5. 3p, 6. 2p, 7.1p). Runkosarjan kaikki pisteet ja maalit nollataan. Alemman loppusarjan kaksi parasta joukkuetta etenevät puolivälieriin.
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Helsingin IFK  | 4 |   4  |  0  |  0  |   23  |  10  | +13 | 8 |
| Jyväskylän Seudun Palloseura  | 4 |  3  |  0  |   1  |   29  |   12  | +17 | 6 |
| Botnia-69  | 4 |   2  |  0  |  2  |   15  |   16  | -1 | 4 |
| Oulun Luistinseura  | 4 |   1  |  0  |  3  |   11  |  10  | +1 | 2 |
| Warkauden Pallo -35  | 4 |   0  |  0  |  4  |   4  |  34  | -30 | 0 |
Runkosarjan parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Aku Ojanen | HIFK | 30 |
| 2. | Tomi Mustonen | Narukerä | 27 |
| 3. | Santeri Laitinen | Kampparit | 23 |
| 4. | Denis Sadakov | Akilles | 21 |
| 5. | Tuomas Liukkonen | Veiterä | 21 |
| 6. | Iisakki Kaivola | Akilles | 20 |
| 7. | Tuukka Loikkanen | Veiterä | 19 |
| 8. | Janne Hauska | Kampparit | 18 |
| 9. | Tuukka Ässämäki | JPS | 18 |
| 10. | Andreas Flinck | Akilles | 16 |
Puolivälierät

Puolivälierät pelattiin paras kolmesta -periaatteella.
Välierät

Välierät pelattiin paras viidestä -periaatteella.
Suomen mestarit

Lappeenrannan Veiterän joukkue 2021–2022: Aaro Heimala (mv), Topi Peuhkuri (mv), Lauri Weiland (mv), Saku Herranen (mv), Joel Reponen, Antti-Juuso Ropo, Joonas Peuhkuri, Veeti Hyvärinen, Niklas Valtanen, Johan Segerman, Christian Laibert, Tuomas Liukkonen, Esko Liukkonen, Paavo Huuhtanen, Samppa Äikäs, Emil Segerman, Manu Puumalainen, Juuso Käärmeniemi, Matias Lehtonen, Tero Liimatainen,  Tuukka Loikkanen, valmentajat: Tero Nieminen (päävalm.), Joonas Ylä-Outinen, valmentajat: Toni Taalikka huoltajat: Timo Tirkkonen, Reino Tuulasvaara joukkueenjohtaja: Harri Peuhkuri
Palkitut

Runkosarjan pistepörssin voittaja
Eero Paavola, Narukerä
Runkosarjan paras maalintekijä
Aku Ojanen, HIFK
Pudotuspelien pistepörssin voittaja
Joona Rajala, Narukerä
Pudotuspelien paras maalintekijä
Joona Rajala, Narukerä
NFPA 704

NFPA 704 -symboli.
Argonjää on reagoimaton ja stabiili aine. Paljaalle iholle kosketuksiin joutuva argonjää aiheuttaa palovamman
NFPA 704 (”fire diamond”, suoraan suomennettuna ”tulitimantti”) on Yhdysvaltain pelastusviranomaisten standardisoima kemikaaliastioiden merkintätapa, jonka tarkoituksena on nopeasti ja yksinkertaisesti kertoa pelastusviranomaisille hätätilanteiden sattuessa kemikaalien mahdollisesta reaktiivisuudesta ja vaarallisuudesta. Näin voidaan helposti määrittää mahdollisesti syntyneen vaaratilanteen aiheuttamat riskit, ympäristön evakuointitarve ja mahdollisesti tarvittava pelastuskalusto ja suojaimet (hengityssuojaimet tms.).
Symboliikka

NFPA 704 eli ”tulitimantti” on neljään eriväriseen neliöön jaettu neliömäinen symboli, jonka kukin väri symboloi kemikaalin tiettyjä ominaisuuksia. Kunkin neliön sisällä on numero 0-4, 0:n tarkoittaessa lähes vaaratonta tai vaaratonta ja 4:n tarkoittaessa erittäin vaarallista tai voimakkaasti reaktiivista.
Symboliikka > Sininen – Terveysvaikutukset / myrkyllisyys

4. Aiheuttaa hyvin lyhyessä ajassa vakavia vammoja, kudosvaurioita tai kuoleman. (esimerkiksi sinihappo, nestemäinen bromi)
3. Aiheuttaa lyhyessä ajassa vaikeita tai keskivaikeita vammoja ja kudosvaurioita. (esimerkiksi kloorikaasu, bromihöyry)
2. Kemikaalin käsittely ilman riittävää suojausta voi aiheuttaa keskivaikeita kudosvaurioita. (esimerkiksi kloroformi)
1. Jatkuva suojaamaton kosketus kemikaaliin voi aiheuttaa vähäisiä kudosvaurioita kuten ihottumaa. (esimerkiksi tärpätti)
0. Ei haitallisia terveysvaikutuksia, kemikaalitahrojen poistaminen vedellä ja saippualla riittää. (esimerkiksi lanoliini)
Symboliikka > Punainen – Tulenarkuus

4. Höyrystyy välittömästi ja täydellisesti normaalissa huoneenlämmössä ja ilmakehän paineessa (n. 1,013 bar); kaasu, tai kiinteän aineen ollessa kyseessä pöly voi aiheuttaa erittäin helposti syttyvän tai räjähtävän seoksen ilman kanssa. (esimerkiksi propaani, butaani, arsiini, seleenivety) Leimahduspiste alle 23 °C.
3. Kaasut, nesteet ja kiinteät aineet jotka voivat syttyä lähes kaikissa luonnollisissa lämpötiloissa. (esimerkiksi bensiini, asetoni) Leimahduspiste alle 38 °C mutta yli 23 °C.
2. Kemikaali ei syty huoneenlämmössä, vaatii huoneenlämpöä korkeampaa lämpötilaa tai lämmitystä syttyäkseen. (esimerkiksi dieselöljy, kevyt polttoöljy) Leimahduspiste 38–93 °C.
1. Tarvitsee kuumennusta, vaatii huomattavasti huoneenlämpöä korkeamman lämpötilan syttyäkseen. (esimerkiksi soijaöljy, raskas polttoöljy) Leimahduspiste yli 93 °C.
0. Palamattomat aineet. (esimerkiksi vesi, hiilidioksidi, jalokaasut)
Symboliikka > Keltainen – Epävakaus / reaktiivisuus

4. Voi räjähtää tai syttyä lähes itsestään huoneenlämmössä ja normaalissa ilmakehän paineessa. (esimerkiksi nitroglyseriini, heksogeeni)
3. Voi räjähtää tai syttyä mutta vaatii voimakkaan sytytys- tai räjähdyslähteen reagoidakseen. Räjähtää voimakkaasta iskusta tai joutuessaan kosketuksiin veden kanssa. (esimerkiksi cesium, fluori)
2. Aiheuttaa kiivaan kemiallisen reaktion lämmön tai paineen noususta, reagoi kiivaasti veden kanssa tai voi muodostaa räjähtäviä seoksia veden kanssa. (esimerkiksi fosfori, kalium, natrium)
1. Normaaliolosuhteissa (huoneenlämpö ja ilmakehän paine) stabiili mutta voi räjähtää tai aiheuttaa kiivaan kemiallisen reaktion lämpötilan tai paineen noususta. (esimerkiksi asetyleeni)
0. Lähes stabiili tai stabiili kemikaali joutuessaan kosketuksiin kuumuuden tai tulen kanssa, ei reagoi veden kanssa. (esimerkiksi jalokaasut)
Symboliikka > Valkoinen – Huomioonotettavat erityisominaisuudet

Symbolin alimmassa neliössä ovat merkittynä kemikaalien mahdolliset erityisominaisuudet jotka eivät tule ilmi symbolin muista osista. Jos tällaisia erityisominaisuuksia ei ole, valkoinen ruutu jätetään tyhjäksi.
W: Reagoi kiivaasti veden kanssa epätavallisella tai vaarallisella tavalla. (esimerkiksi cesium, natrium)
OX tai OXY: Voimakkaasti hapettava. (esimerkiksi natriumperkloraatti, ammoniumnitraatti, puhdas happi)
COR: Syövyttävä, voimakas happo tai emäs. (esimerkiksi rikkihappo, rikkitrioksidi, natriumhydroksidi, ammoniakkivesi)
BIO: Tartuntavaarallinen aine. (esimerkiksi isorokkovirus)
POI: Myrkyllinen kemikaali. (esimerkiksi strykniini, hämähäkin tai käärmeen myrkky)
: Radioaktiivinen aine. (esimerkiksi uraani, plutonium, strontium-90)
CRY tai CRYO: Erittäin alhaisessa lämpötilassa (alle –150 °C, tai 123 K) säilytettävät / stabiilit kemikaalit. (esimerkiksi nestetyppi, nestehelium, argonjää)
Kaksi kemikaalipulloa joiden kyljissä on NFPA 704 -symboli.
Käännös suomeksi
Olympus-ralli 1987

|  Olympus-ralli 1987 |
| --- | --- |
 7. osakilpailu 13 osakilpailusta kaudella 1987. 
Ajankohta:  26.–29. kesäkuuta 1987
Pituus:  44 erikoiskoetta, 539,20 km


Palkintokoroke
Voittaja:   Juha Kankkunen    Juha Piironen  (Martini Lancia)
Toinen:   Miki Biasion    Tiziano Siviero  (Martini Lancia)
Kolmas:   Markku Alén    Ilkka Kivimäki  (Martini Lancia)
Olympus-ralli 1987 (viralliselta nimeltään 15. Toyota Olympus Rally) oli rallin maailmanmestaruussarjan kilpailu kaudella 1987. Kilpailu järjestettiin 26.–29. kesäkuuta 1987 Seattlessa Tacomassa. Kilpailu oli kauden seitsemäs ja erikoiskokeiden yhteispituus oli 539,2 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Juha Kankkunen |  Juha Piironen | Lancia Delta HF 4WD | 5:59.24 | 0.0 |  |
| 2. |  Miki Biasion |  Tiziano Siviero | Lancia Delta HF 4WD | 5:59.36 | +0.12 |  |
| 3. |  Markku Alén |  Ilkka Kivimäki | Lancia Delta HF 4WD | 6:00.06 | +0.42 |  |
| 4. |  Rod Millen |  John Bellefleur | Mazda 323 4WD | 6:11.12 | +11.48 |  |
| 5. |  Paolo Alessandrini |  Alessandro Alessandrini | Lancia Delta HF 4WD | 6:14.05 | +14.41 |  |
| 6. |  Björn Waldegård |  Fred Gallagher | Toyota Supra 3.0i | 6:17.26 | +18.02 |  |
| 7. |  Jorge Recalde |  Jorge del Buono | Lancia Delta HF 4WD | 6:23.07 | +23.43 |  |
| 8. |  Shekhar Mehta |  Yvonne Mehta | Nissan 200SX | 6:24.46 | +25.22 |  |
| 9. |  Per Eklund |  Dave Whittock | Nissan 200SX | 6:25.03 | +25.39 |  |
| 10. |  Clive Smith |  Harry Ward | Toyota Corolla GTS | 6:35.06 | +35.42 |  |
Lähde:
Olympus E-3

| Olympus E-3 |
| --- | --- |

Tyyppi:  Järjestelmäkamera
Kenno:  Four Thirds 17,3 × 13,00 mm Live MOS
Korkein resoluutio:  3 648 × 2 736 (10,1 megapikseliä)
Objektiivi:  Four Thirds -objektiivit
Suljin:  Tietokoneohjattu verhosuljin
Suljinajat:  1/8 000 s – 60 s
Valotuksen mittaus:  +/- 5 EV kerrallaan 1, 1/2, 1/3 portaassa
Valotustavat:  ohjelmoitava automatiikka, aukon esivalinta, ajan esivalinta, manuaali
Tarkennuspisteet:  11 / täysin kaksiakselinen, automaattinen ja manuaali
Tarkennustavat:  TTL vaihe-eron tunnistava järjestelmä
Sarjakuvaus:  5,0 kuvaa/sekunti (max 19 RAW kuvaa kerralla)
Etsin:  Optinen pentaprisma, yhden linssin etsin, kuva-ala 100 % ja 1.15 kertainen suurennos, diopterin säätö -3,0 – +1,0 diopteri / sisäänrakennettu
ISO-arvot:  ISO 100–3 200
Salama:  synkronoitavissa 1/250, ohjeluku 13 (ISO 100), AUTO, Manuaali, Punasilmäisyyden vähennys, Hidas synkronointi punasilmäisyyden vähennyksellä, Hidas synkronointi, Hidas synkronointi 2. verho, Täytesalama, Pois
Salaman haarukointi:  3 kuvaa / 1/3, 2/3, 1 EV portaat
Manuaalinen valkotasapaino:  1 asetus voidaan rekisteröidä Kelvin-asteisiin (200K–14 000K) tai valittavana 7 portaassa (3 000–7 500 K)
Valkotasapainon haarukointi:  3 kuvaa joissa +/- 2, 4, 6 porrasta
LCD-näyttö:  kääntyvä 2.5 tuumaa TFT LCD, 230 000 pikseliä
Tallennusmedia:  CompactFlash (CF) ja toinen korttipaikka xD-kortille
Akku:  Olympus BLM-1 1 500mAh Li-ion
Paino:  810 g
E-3 Zuiko Digital ED 12-60mm F2.8-4.0 SWD objektiivilla halkaisukuvassa
Olympus E-3 oli 2000-luvun lopulla Olympuksen kameramallien lippulaiva, jota valmistettiin 2007–2010. Etsinpeilillä varustettu järjestelmäkamera suunniteltiin ammattilaiskuvaajien tarpeisiin. E-3 seurasi E-1 -mallia, joka julkaistiin marraskuussa 2003. E-3 tuotettiin koodinimellä Olympus E-P1 ja julkaistiin 17. lokakuuta 2007. E-3, kuten kaikki muutkin Olympuksen E-sarjan kamerat, tukeutuvat Four Thirds -standardiin.
E-3-mallin seuraajana vuonna 2010 esitelty E-5 jäi Olympuksen viimeiseksi peilillä varustetuksi järjestelmäkameraksi. Vuonna 2017 Olympus lopetti Four Thirds -standardin tuotteiden valmistuksen ja keskittyi vuonna 2008 lanseeratun peilittömän Micro Four Thirds -standardin tuotteisiin.
Aiheesta muualla

Arvostelu Digital Photography Review sivustolla, englanniksi
Olympus E-3 Olympus.fi-sivustolla (Arkistoitu – Internet Archive)
Kuvia tai muita tiedostoja aiheesta Olympus E-3 Wikimedia Commonsissa
Nordwestmecklenburg

Nordwestmecklenburg on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 2 076 neliökilometriä ja asukasluku 117 033 vuoden 2009 lopulla. Sen pääkaupunki on noin 11 000 asukkaan Grevesmühlen. Piirikunta luotiin 2011.
Piirikunta sijaitsee Itämeren rannalla rajautuen koillisessa Bad Doberanin piirikuntaan, idässä Güstrowin piirikuntaan, koillisessa Parchimin piirikuntaan, etelässä Schwerinin piirittömään kaupunkiin ja Ludwigslustin piirikuntaan, ja lounaassa ja lännessä Herzogtum Lauenburgin piirikuntaan sekä Lyypekin piirittömään kaupunkiin Schleswig-Holsteinin osavaltiossa.
Nordwestmecklenburgin piirikunnan sijainti Mecklenburg-Etu-Pommerin osavaltiossa.
Aiheesta muualla

Kuvia tai muita tiedostoja aiheesta Nordwestmecklenburg Wikimedia Commonsissa
Piirikunnan verkkosivut
Mecklenburg-Etu-Pommerin piirikunnat ja kaupunkipiirit
Ludwigslust-Parchim
Mecklenburgische Seenplatte
Nordwestmecklenburg
Rostock
Rostock (piirikunta)
Schwerin
Vorpommern-Greifswald
Vorpommern-Rügen
Nollapiste (runokokoelma)

| Nollapiste |
| --- | --- |
Kirjailija:  Osmo Jokinen
Kieli:  suomi
Genre:  uusdada
Kustantaja:  Akateeminen kustannusliike
Julkaistu:  1964
Sivumäärä:  64
Löydä lisää kirjojaKirjallisuuden teemasivulta
Nollapiste on Osmo Jokisen ainoaksi jäänyt runokokoelma vuodelta 1964. Julkaisun aikaan runoteos sai huomiota haastamalla kirjoituksen merkityksen runoudessa. Siitä otettiin kaksi lisäpainosta vuonna 1965. Teosta on luonnehdittu neo- eli uusdadaksi.
Jokisen 64-sivuinen teos sisältää pääosin tyhjiä sivuja. Ne on jäsennelty osastoiksi, joillekin sivuille on painettu isokokoisia typografisia merkkejä, jotka on yleensä tulkittu pisteiksi. Teosta on luettu hiljaisuuden, taukojen ja tyhjien tilojen kollaasina.
Nollapiste on vuonna 2004 julkaistu Hollannissa Hubert van den Bergin käännöksenä Nulpunt.
Aiheesta muualla

Jorma Hinkka. Kastin nollapiste eli typografian hiljaisuus. 2004 (Arkistoitu – Internet Archive)
Reijo Valta. Ajatuksia Nollapisteestä. 5.3.2010
Sinikka Vuola. Beyond any experience: Osmo Jokisen Nollapisteen herättämiä ajatuksia. Jano 7, 2018
Norðurland vestra

Norðurland vestra merkitty karttaan numerolla 5.
Norðurland vestra on yksi Islannin kahdeksasta alueesta. Se sijaitsee maan pohjoisosassa ja on pinta-alaltaan 12 737 neliökilometriä.  Sen asukasluku oli vuonna 2010 yhteensä noin 7 000, ja se onkin Islannin harvimmin asuttuja alueita. Alueen suurin kaupunki on noin 2 000 asukkaan Sauðárkrókur, joka on Pohjois-Islannin toiseksi suurin kaupunki.
Alueen kunnat

| Kunta | Pinta-ala (km²) | Väkiluku (2021) | Väestötiheys (as/km²) |
| --- | --- | --- | --- |
| Akrahreppur | 1 364 | 210 | 0,2 |
| Blönduósbær | 182,8 | 950 | 5,2 |
| Húnaþing vestra | 3 023 | 1 222 | 0,4 |
| Húnavatnshreppur | 3 816 | 372 | 0,1 |
| Skagabyggð | 488,3 | 92 | 0,2 |
| Skagafjörður | 4 177 | 4 094 | 1,0 |
| Skagaströnd | 52,7 | 470 | 8,9 |
Lähde:
Aiheesta muualla

Kuvia tai muita tiedostoja aiheesta Norðurland vestra Wikimedia Commonsissa
Islannin alueet
Austurland
Höfuðborgarsvæðið
Norðurland eystra
Norðurland vestra
Suðurland
Suðurnes
Vestfirðir
Vesturland
Olaf Wildeboer

Olaf Wildeboer (s. 4. maaliskuuta 1983 Sabadell, Katalonia) on nykyisin Alankomaita edustava uimari, joka osallistui kesäolympialaisiin 2004 Espanjan väreissä. Hänen vanhempansa ovat kummatkin alun perin alankomaalaisia, mutta muuttivat Espanjaan vuonna 1978. Hänen veljensä Aschwin on myös uimari, ja edustaa Espanjaa. Kummatkin pojat ovat syntyneet Espanjassa. Wildeboer on 181 senttiä pitkä ja painaa 74 kiloa.
Kesäolympialaisissa 2004 Wildeboer sijoittui 17. 200 metrin vapaauinnissa, ollen näin ensimmäinen, joka karsiutui välierävaiheesta. Välieräpaikkaan olisi tarvittu 0,11 sekuntia parempi aika.
Nordvikin kirkko

| Nordvikin kirkko Nordvik kirke |
| --- | --- |
 Kirkko vuonna 2007.
Sijainti:  Dønna, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1871
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nordvikin kirkko (norj. Nordvik kirke) on Dønnan kunnassa Nordlandin läänissä Norjassa sijaitseva puinen pitkäkirkko vuodelta 1871.
Aiheesta muualla

Kuvia tai muita tiedostoja aiheesta Nordvikin kirkko Wikimedia Commonsissa
Närdinghundran kihlakunta

Närdinghundran kihlakunnan sijainti Tukholman läänin kartalla.
Närdinghundran kihlakunta (ruots. Närdinghundra härad) oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 630,33 neliökilometriä ja asukasluku 7 121 henkeä. Kihlakuntaan kuuluneet kunnat olivat Bladåker, Faringe, Almunge, Knutby, Edsbro ja Ununge.
Kihlakunnan tuolloista kunnista Edsbro ja Ununge kuuluvat nykyään Norrtäljen kuntaan ja muut Uppsalan kuntaan Uppsalan läänissä.
Obsidiaani

Obsidiaania. Lake County, Oregon.
Obsidiaani (laavalasi) on laavaa, joka on jähmettynyt niin nopeasti, ettei muodostunut kivilaji ole ehtinyt kiteytyä. Se syntyy kvartsipitoisesta laavasta. Tuloksena on tummanviolettia, tummanvihreää, tummanruskeaa tai aivan mustaa lasia. Sitä käytettiin kivikaudella Etelä-Euroopassa pienikokoisten teräaseiden ja nuolenkärkien valmistukseen. Nykyisin sitä käytetään korukivenä ja kirurgin veitsissä[lähde? ].
Obsidiaanin käyttö iänmäärityksessä

Kun pala obsidiaania murtuu, ilmassa oleva vesi tarttuu murrospintaan ja alkaa siirtyä lasin sisälle diffuusion välityksellä. Tämän seurauksena obsidiaanin pintaan muodostuu vesipitoinen (hydrautunut) kaistale, jonka paksuus riippuu siitä, kuinka kauan murrospinta on altistunut ilman kosteudelle. Ympäristön lämpötila ja obsidiaanin kemia vaikuttavat hydrautumisen nopeuteen.
Geologit Irving Friedman ja Robert Smith esittelivät 1960-luvulla obsidiaanin perustuvan ajoitusmenetelmän, jonka avulla ihmisen työstämille obsidiaanipinnoille voidaan antaa sekä suhteellisia että absoluuttisia ikiä. Obsidiaaniajoitusta käytetään erityisesti arkeologisessa ajanmäärityksessä.
Aiheesta muualla

Kuvia tai muita tiedostoja aiheesta obsidiaani Wikimedia Commonsissa
Närhet

| Närhet |
| --- | --- |
 Närhi (Garrulus glandarius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Närhet Garrulus  Brisson, 1760
Katso myös
   Närhet Wikispeciesissä   Närhet Commonsissa 
Infobox OKNimi-testi OK: 
Närhet (Garrulus) on varisten heimoon kuuluva euraasialainen varpuslintusuku. Sukuun kuuluu kolme lajia, joista laajimmalle on levinnyt Suomessakin yleinen närhi (Garrulus glandarius):
Himalajannärhi (Garrulus lanceolatus)
Närhi (Garrulus glandarius)
Riukiunnärhi (Garrulus lidthi)
Open Hearts

Open Hearts voi viitata:
Rakastan sinua ikuisesti (engl. Open Hearts), vuoden 2002 elokuva
Open Hearts (albumi) (2002)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Open Hearts”, voi hakea sivunnimihaulla, laajalla sivunnimihaulla tai tekstihaulla.
Onsilojäätikkö

Lower Curtisin jäätikkö on onsilojäätikkö, koska se ei virtaa vuorelta laaksoon.
Onsilojäätikkö ylhäällä vuoristossa olevassa vuoren kyljen painumassa, onsilossa (cirque) oleva jäätikkö, joka ei virtaa alas laaksoon. Tämä johtuu lumentulon vähyydestä.
Sitä vastoin laaksojäätikkö virtaa alas laaksoon.
Onslow

Onslow
Onslow on henkilöhahmo brittiläisessä komediasarjassa Pokka pitää. Onslow'ta  näytteli Geoffrey Hughes.
Onslow on naimisissa Hyacinth Bucketin  sisaren Daisyn kanssa ja heillä on tytär nimeltään Stephanie. Onslow'n ja Daisyn kanssa asuu myös Daisyn sisar Rose, ja siskojen isä (eng. Daddy). He asuvat rapistuneella halvalla asuinalueella. Onslow vieroksuu työntekoa eikä ole koskaan ollut pahemmin työelämässä. Hyacinth paheksuu Onslow'ta ja tämän elämäntapaa suuresti. Kaikista puutteista huolimatta Daisy rakastaa ja jumaloi miestään suuresti. Onslow'n, kuten Daisyn tai Rosenkaan sukunimiä ei ole koskaan mainittu sarjassa.
Onslow'lla on aina yllään valkoinen hihaton paita ja päässään sininen lippalakki. Hänellä on myös tatuoinnit molemmissa käsivarsissaan. Suurimman osan ajastaan hän viettää kotona nojatuolissa löhöillen ja katsoen televisiota, joka toimii kun sitä läimäyttää. Onslow polttaa tupakkaa ja juo samalla olutta. Onslow pitää perunalastuista ja pekonivoileivistä.
Onslow omistaa vanhan autonrämän, Ford Cortinan, joka paukkuu aina kun sen pysäköi. Onslow on mitä ilmeisimmin Everton FC:n  kannattaja, ja hän vihaa Liverpool FC:tä niin paljon, että oli erota vaimostaan kuherruskuukauden aikana saatuaan tietää vaimonsa kannattavan kyseistä joukkuetta. Onslow'n pääharrastus on vedonlyönti ja etenkin television laukkakisat.
Kun jokin asia menee vikaan, Onslow yleensä huudahtaa sarkastisesti ”Kiva juttu!” (”Oh nice!”).
-sarjan hahmot
Hyacinth Bucket (Patricia Routledge) · Richard Bucket (Clive Swift) · Daisy (Judy Cornwell) · Onslow (Geoffrey Hughes) · Rose (Shirley Stelfox, Mary Millar) · Elizabeth Warden (Josephine Tewson) · Emmet Hawksworth (David Griffin) · Isä (George Webb) · Violet (Anna Dawson) · Bruce (John Evitts) · Pastori (Jeremy Gittins)